Noel Axelsson

**Noel Kristoffer Axelsson** (ent. **Taalasmaa**) on kuvitteellinen henkilö suomalaisessa saippuasarjassa *[[Salatut elämät]]*, jossa häntä esittää Jarkko Miettinen. Noel Axelsson nähtiin sarjassa ensimmäistä kertaa 26. lokakuuta 2018 esitetyssä jaksossa *3447: Camilla ja alaston avec.*

Noel Axelsson on sarjan ainoa hahmo, jolla on oma taustamusiikki, August Wilhelmssonin *Until This Point*. Se soi sarjassa kolmena eri versiona; Full-versiona, Melody-versiona ja Instruments-versiona.

Luonteeltaan Noel on juonitteleva, manipuloiva ja häikäilemätön opportunisti, joka on käyttänyt hyväkseen useita sarjan hahmoja.

## Yleistä
### Perhe
Noelin lapsuuden perheestä tiedetään hyvin vähän. Sarjassa on mainittu ainoastaan hänen veljensä Pauli Axelsson, joka teki itsemurhan teini-ikäisenä. Tuolloin Paulin tyttöystävä Linda Eerikäinen odotti Paulin lasta, joka Lindan toimesta annettiin Lindan äidille, Päivi Heleniukselle kasvatettavaksi. Noel tutustui veljensä ja Lindan yhteiseen tyttäreen, Viola Angervuohon tytön ollessa teini-ikäinen. Saapuessaan Pihlajakadulle Noel oli naimisissa Camilla Mustavaaran kanssa. Suhde alkoi horjumaan, kun Noel ymmärsi haluavansa lapsen, mutta vaimo Camilla ei ollut tähän suostuvainen. Lopulta pariskunta päätyi avioeroon Noelin petettyä Camillaa useita kertoja tämän siskon Sabrina Mustavaaran kanssa. Camillan jälkeen Noel seurusteli jonkin aikaa nuoremman Aino Kaukovaaran kanssa. Noel rakastui ulkomailla Elina Taalasmaahan, jonka kanssa hän meni naimisiin, jotta pari voisi adoptoida lapsen. Liitto päättyi kuitenkin eroon, jonka jälkeen Noel sai adoptiopoikansa Toivo Taalasmaan yksinhuoltajuuden. Noel luovutti lopulta yksinhuoltajuuden Elinalle luultuaan kuolevansa.

## Elämä Pihlajakadulla
### Saapuminen Pihlajakadulle ja avioliitto Camillan kanssa
Saapuessaan Pihlajakadulle Noel oli naimisissa Camilla Mustavaaran kanssa. Aiemmin Camilla pakeni ulkomaille syyllisyydentuskissaan Alissa Nikkisen jouduttua myrkytetyksi. Myöhemmin Monica Mustavaara sai soitettua siskolleen puhelun ja kertoi, ettei Camillaa enää epäillä Alissan myrkyttämisestä. Noelin kanssa samassa hotellihuoneessa majoittuva Camilla ilmoitti Noelille, että he palaavatkin Helsinkiin. Noel ja Camilla asettuivat asumaan Pihlajakadulle. Camillan avulla Noel asettui Mustavaara-yhtiöiden johtoon. 

Myöhemmin Camillan sisko Sabrina Mustavaara asettui yhtiön johtoon, ja Noel päätyi tämän kanssa useamman kerran sänkyyn. Camilla sai tietää tästä ja jätti Noelin. Naiset myös potkivat Noelin ulos yhtiöstä ja pitivät huolen siitä, ettei hän myöskään saisi työskennellä juristina. Tämän jälkeen Noel asui hetken aikaa autossa. Pyytäessään vihdoin apua veljentyttärensä Viola Angervuon äidiltä Linda Eerikäiseltä pääsi hän asumaan Pihlajakatu B5 -asuntoon yhdessä Tale Taalasmaan, Aino Kaukovaaran ja Sampo Kaukovaaran kanssa. Tale tosin muutti kimppakämpästä takaisin Sannin luo.

### Avioliitto Elinan kanssa ja Toivon adoptoiminen
Noel seurusteli Ainon kanssa, mutta jätti tämän tajuttuaan rakastavansa Elina Taalasmaata, jonka kanssa hänellä oli vuosia sitten Lontoossa salasuhde, kun Elina oli vielä naimisissa Tuomo Tervajoen kanssa. Noel muutti pois kimppakämpästä ja asui Moosen takahuoneessa, kunnes muutti Taalasmaille alettuaan seurustella Elinan kanssa. Myöhemmin Elina ja Noel menivät naimisiin voidakseen adoptoida Nella Tammisen ja Ressu Mattilan lapsen, koska lain mukaan lapsia ei pysty adoptoimaan molemmat vanhemmat jos he eivät ole virallisesti naimisissa. Noel muutti oman sukunimensä Taalasmaaksi hänen ja Elinan mentyä naimisiin.

Talvella 2021 Seppo ja Ulla Taalasmaa ostivat Pihlajakadulta Helena Kuulan omistaman asunnon. Asunto oli häälahja ja Noel muutti sinne vaimonsa Elinan ja poikansa Toivon kanssa. Elinan katoamisen jälkeen Noel alkoi käyttämään rauhoittavia lääkkeitä koska hän oli ahdistunut, koska Elina oli kadoksissa eikä hän tiennyt missä Elina oli, kun Elina lähti kotoa sekavassa mielentilassa ilmoittamatta Noelille yhtään mitään.

### Matiaksen yliajo, Elinan huumaaminen ja suhde Susuun
Noel ajoi autolla vahingossa Matias Kajanderin ylitse kesäkuussa 2021 näytetyssä jaksossa. Noelille selvisi Elinan yrittäneen tappaa Toivon ja hän suuttui kuultuaan totuuden. Elina ei uskonut Noelin syyttömyyteen ja hän pelkäsi Elinan paljastavan sen, että Noel ajoi Matiaksen yli omalla autollaan. Hän päätyi ostamaan kadulta hallusinaatioita aiheuttavan aineen joka sekoitti Elinan pään vakavasti. Noel alkoi vähitellen lisäämään ainetta Elinan juomiin ja ruokiin, jotta Elina menisi niin sekavaan tilaan, ettei pystyisi kertomaan tämän syyllisyyttä Matiaksen onnettomuuteen. Myöhemmin Noel ja Elina erosivat ja eron jälkeen Noel muutti oman sukunimensä takaisin Taalasmaasta Axelssoniksi.

Elinan ollessa pahasti sekaisin huumausaineen takia Noel lavasti Elinan yrittäneen uudelleen hukuttaa Toivon ja toimitti Elinan takaisin hoitoon. Elinan hoidon aikana Noel aloitti suhteen Susu Honkasen kanssa. Susun poika on Matias Kajander, jonka yli Noel aiemmin ajoi. Elinan ollessa hoidossa hän tajusi Noelin huumanneen hänet ja kieltäytyi tapaamasta Noelia. Kun hän lopulta palasi kotiin, hän piilotteli Noelilta. Noelille selvisi lopulta, että Elina oli palannut kotiin. Elina kirjoitti veljensä Kari Taalasmaan pyynnöstä Noelin teot paperille ja antoi lopulta Karin lukea kirjoittamansa tekstin. Paperin luettuaan Kari meni Noelin ovelle ja löi Noelia. Noel käski Elinaa tuhota paperin ja uhkasi viedä Toivon huoltajuuden.

Noel yritti esittää Elinalle mukavaa ja onnistuikin siinä hetkellisesti. Noel tarjosi vanhaa asuntoaan Elinalle ja muutti itse Susun luo. Elinalle syntyi suhde hoitajaansa Robin Marklundiin ja Noel kävi asentamassa kameran Elinan uuteen asuntoon. Noel tarkkaili sen kautta Elinaa. Elina ja Robin päättivät, ettei Noel enää voi uhkailla Elinaa Toivon huoltajuudella ja päättivät kertoa Susulle Noelin teot. Noel kuuli tämän ja harhautti Elinaa. Elina tajusi jälkeenpäin Noelin vakoilleen häntä ja siksi hän sai Noelilta soiton juuri silloin, kun päättivät kertoa Susulle kaiken, sillä Noel oli käynyt hänen luonaan ja kertonut asioita, joita vain hän ja Robin voivat tietää. Noel kävi Elinan asunnossa hakeakseen kameran pois. Tämän jälkeen Noel ehti manipuloida Susun uskomaan, että Elina on edelleen mielisairas ja tarvitsee apua. Elina päätti mennä Susulle kertomaan kaiken, mutta Susu ei uskonut Elinan kertomia juttuja. Tämän seurauksena Elina, Kari ja Gunnar kävivät tutkimassa Elinan asunnon läpikotaisin eivätkä löytäneet sieltä kameraa. Tämän jälkeen Susu kehotti Noelia hankkimaan Toivon huoltajuuden. Oikeus päätti Toivon huoltajuuden Noelille.

Jonkin ajan päästä tämän jälkeen Elina halusi kertoa Aki Nikkiselle Noelin teoista, sillä he olivat töissä samassa yhtiössä. Noel oli kuitenkin valmistanut Aki-naamarin, joka kasvoillaan hän otti Elinan vastaan. Noel ei kuitenkaan voinut puhua, jotta ei paljastuisi, joten hän kirjoitti kaikki asiansa tietokoneelle. Tämän jälkeen Noel ajoi Aki-naamari päällään Elinan yli. Aki vakuutti Elinalle, Karille, Gunnarille ja Robinille, ettei ollut yliajaja. Elina tajusi sen olleen Noel. Tässä vaiheessa Aki kertoi Joanna Lumijoelle, mitä Noel oli tehnyt. He päättivät tehdä yhteistyötä. Sillä aikaa, kun Joanna kuulusteli Noelia, Aki kävi Noelin autolla ja löysi auton takatilasta naamarin. Aki soitti Joannalle löydöstä ja Joanna poistui huoneesta. Tällä välin Noel soitti Matiakselle, joka haki salkun jossa naamari oli pois Noelin autosta. Aki kävi kertomassa uutiset Elinalle ja Elina ja Aki päättivät lähteä sivusta seuraamaan, kun salkku löydetään. Salkkua ei kuitenkaan löydetä. Noel valehteli Matiakselle salkussa olleen sormus, jolla aikoi kosia Susua. Myöhemmin Noel lopulta kosi Susua, joka suostui. Aki tuli ovelle kertomaan nähneensä salkun, mutta Noel ei myöntänyt mitään. Akin maine kärsi siitä, että lehdet kirjoittelevat hänen ajaneen Elinan yli ja hänet erotettiin Mustavaara-yhtiön toimitusjohtajan tehtävistä. Noelista tuli yhtiön uusi toimitusjohtaja.

### Noelin ampuminen, Susun katoaminen ja totuus ampujasta

Kevään 2022 päätösjaksossa Noel oli allekirjoittamassa sopimustaan Mustavaara-yhtiön toimitusjohtajaksi juoden konjakkia. Häntä ammuttiin ja hän kaatui pöydälle. Susu löysi Noelin ammuttuna. Noel sai sairaalassa sydänkohtauksen, mutta sitten heräsi ja toipui ennalleen. Vielä sairaalassa ollessaan hän kertoi pojalleen mitä kaikkea on tehnyt. Susu kuuli keskustelun ja katosi. Noel tajusi Susun kuulleen keskustelun ja kadonneen tästä syystä. Myöhemmin Noel hankki Mustavaara-yhtiön itselleen ja muutti sen Axelsson Companyksi. Axelsson Companyn juhlissa Matias Kajander kävi pelottelemassa Noelia ampumalla ostamallaan aseella Noelin ohi ja pakeni paikalta. Perään lähtenyt silloinen Axelsson Companyn turvallisuuspäällikkö Miki Kajander sai lopulta Matiaksen kiinni, mutta, koska Matias on Mikin poika, hän päästi Matiaksen karkuun ja hankkiutui eroon aseesta.

Myöhemmin paljastui Noelin lavastaneen Elinan syylliseksi ampumiseensa. Noel oli palkannut erään Salmisen ampumaan häntä takaapäin, ja käskenyt Salmista hankkimaan Elinan sormenjäljet pistooliin, millä Salminen ampui Noelia. Salminen huumasi Elinan unilääkkeellä ja sai näin ollen hankittua Elinan sormenjäljet pistooliin Elinan nukkuessa sohvalla. Oikeus tuomitsi Elinan vankilaan Noelin murhan yrityksestä. Noel kuitenkin tilasi palkkamurhaajan murhaamaan Salmisen koska hän ei suostunut jatkamaan yhteistyötä Noelin kanssa.

### Suhde Danielaan ja Mikin yritys saada Noel kiinni

Susun kadottua Susun siskon, Marika Honkasen tytär Daniela Honkanen jäi asumaan Noelin kanssa samaan asuntoon, jossa asuivat jonkin aikaa yhdessä, kunnes Noelin manipuloitua Danielaa, he alkoivat seurustelemaan. He yrittivät pitää suhteen salassa, mutta Miki, Matias ja Laila näkivät heidät puistossa. Matias ja Laila pakottivat Danielan valitsemaan Noelin ja heidän välillä, Daniela joutui valitsemaan Noelin.

Pian tuosta tapahtumasta Miki murtautui Noelin autoon ja pakotti Noelin myöntämään ajaneensa Matiaksen yli. Noel ei halunnut tunnustaa, mutta teki sen, koska Miki uhkasi häntä aseella. Miki äänitti tunnustuksen ja uhkasi viedä asian oikeuteen. Miki kuitenkin paljasti vahingossa Matiaksen ampuneen Noelia jälkimmäisellä kerralla. Noel oli ovela, joten hän keksi saman ajatuksen kuin Miki ja äänitti itse Mikin tunnustuksen. Hän ei kuitenkaan kertonut Mikille äänittäneensä Mikin tunnustusta. Tunnustuksesta iloinen Miki lähti kotiin Matiaksen luo, jossa odotti Matiaksen lisäksi myös Noel. Noel soitti äänitteen Mikille ja Matiakselle ja totesi, että hän pystyy järjestämään sekä Mikin, että Matiaksen vankilaan. Miki kuitenkin huomautti hänen tekemästään äänitteestä, johon Noel totesi, että tunnusti valheellista tietoa vain, jotta häntä ei ammuttaisi ja väitti, ettei oikeasti ajanutkaan Matiaksen yli.

### Noel hankkiutuu eroon Robinista, kontrolloi Danielan elämää ja sabotoi tämän työnhaun

Robin Marklund kävi uhkailemassa Noelia, että mikäli tämä ei muuttaisi asennettaan Elinaa kohtaan ja antaisi Elinan tavata Toivoa, hän ryhtyisi toimenpiteisiin. Myöhemmin Noel kuiskutteli Toivolle aikovansa hankkiutua eroon Robinista. Noel asetti Elinalle ehdoksi Toivon tapaamiseen sen, että Elina jättää Robinin. Elina jätti Robinin ja Noelin juoni onnistui. Robin poistui Pihlajakadulta.

Daniela kertoi Noelille haluavansa omaa aikaa. Noel ei kuitenkaan ollut ymmärtäväinen vaan alkoi manipuloivaan sävyyn udella Danielalta eikö hänen seuransa miellytä. Riidan jälkeen he palasivat yhteen ja saivat sovittua. Daniela halusi mennä keikalle Mooseen vasta tutustuneensa Hani Laitelan kanssa ja Noel jäi kotiin hoitamaan Toivoa. Noel kuitenkin hankki Toivolle hoitajan ja lähti vakoilemaan Danielaa. Pian  tästä Daniela halusi töihin majatalo Amandaan. Noel suhtautui ajatukseen skeptisesti, koska hänen mielestään Danielan ei ollut järkeä siirtyä Axelsson Companystä Amandaan töihin. Lopulta Noel kuitenkin esitti hyväksyneensä valinnan ja tilasi Danielalle taksin. Taksi ajoi kuitenkin väärään suuntaan ja kiertotietä. Taksikuski joutui lopulta paljastamaan Danielalle Noelin maksaneen hänet ajamaan kiertotietä, jotta Daniela ei saisi töitä. Daniela sai työn ja raivosi Noelille. Noel kuitenkin manipuloi Danielan puolelleen takaisin.

### Noelin "vatsasyöpä", Elina saa Toivon huoltajuuden ja Elinan pako
Elina halusi kostaa kaiken sen mitä Noel oli hänelle tehnyt. Hankkiuduttuaan lääkäriksi, hän laittoi vatsavaivoja aiheuttavaa lääkettä Noelin kahviin. Noel meni sairaalaan vatsavaivojen takia ja häneltä otettiin testit. Elina väärensi tulokset ja Kalle Laitela kertoi Noelille tuloksista paljastuneen jotain yllättävää. Noel valehteli Danielalle olevansa täysin terve, mutta hakiessaan Toivoa hoidosta Elinalta, Noel kertoi hänellä olevan vatsasyöpä. Elina esitti tukevansa Noelia ja osti jopa Noelille ennen sädehoitoa otettavaa lääkettä, joka sai Noelin pyörtymään. Lopulta Elina kertoi syynä pyörtyilylle olevan mahdollisesti syövän leviäminen aivoihin. Noel valmistautui kuolemaan. Hän antoi Elinalle Toivon yksinhuoltajuuden, lähti Kallen vastaanotolle tutkimuksiin ja hänet laitettiin magneettikuvauksiin. Elinalle tuli kiire hakea Toivo päiväkodista ja hän kertoi Toivolle heidän lähtevän pitkälle matkalle. Samalla Kallen vastaanotolla Noel sai kuulla olevansa täysin terve.

### Noel haluaa uuden lapsen, Susun paluu ja Merja Pennanen sotkeutuu Noelin juoniin
Elinan lähdettyä Toivo matkassaan, Noel suri asiaa ja oli lähes täysin toimintakyvytön. Pian hän kuitenkin keksi, että haluaa uuden lapsen. Daniela ei ollut innokas asiasta. Noel uskotteli ymmärtävänsä, mutta alkoikin eri tavoin yrittämään saada Danielaa raskaaksi. Lopulta Daniela päätti hankkia kierukan ja, kun Noel sai kuulla siitä hänen suunnitelmansa meinasi mennä pieleen. Noel alkoi syöttää Elinan hänelle antamia "syöpälääkkeitä" Danielalle salaa, jotta Daniela lääkkeiden oireista luulisi sen johtuvan kierukasta ja näin hankkiutuisi kierukasta eroon.

Pian tästä Susu teki paluun Pihlajakadulle ja yritti piilotella Noelilta. Se ei kuitenkaan onnistunut vaan Noel löysi Susun heti. Noelille selvisi Susun lähdön syy ja he sopivat, etteivät puutu toistensa elämään sen jälkeen, kun Noel oli uhkaillut Susua. Susu alkoi kuitenkin suunnitella Noelille kostoa.

Danielan käytyä Susun vastaanotolla Susu tajusi Noelin myrkyttäneen Danielaa. Hänen epäilyksensä heräsivät, kun laboratorionhoitaja oli jäänyt lomalle voitettuaan paljon rahaa. Noel olikin lahjonut laboratorionhoitaja Merja Pennasen väärentämään tulokset. Susu kävi etsimässä todisteita Noelin ja Danielan asunnosta, mutta ei löytänyt niitä sillä Noel oli hankkiutunut lääkkeistä aiemmin eroon Axelsson Companylla heitettyään lääkkeet roskakoriin. Noel oli aiemmin rapussa nähnyt korun Susulla ja löydettyään sen asunnostaan, hän tajusi mistä on kyse. Noel vei korun asentajalle, joka asensi koruun kuuntelulaitteen. Noel vei korun rappuun, josta Joonatan Sievinen löysi sen ja palautti Susulle. Susu helpottui, mutta päästyään Amandaan juttelemaan asiasta Danielan kanssa, Noel oli kotonaan kuuntelemassa puhelimeen asennetun sovelluksen kautta Susun ja Danielan keskustelua.

Susu yritti tiedustella Merjalta totuutta asiasta, mutta Merja kielsi kaiken. Noel murtautui myöhemmin Merjan autoon ja uhkaili vahingoittavansa tämän tytärtä mikäli paljastaa Noelin juonet kenellekään. Susu kertoi epäilyksistään Mikille ja Miki kävi myöhemmin kuulustelemassa Merjaa asiasta. Merja ei tälläkään kerralla suostunut myöntämään mitään, mutta epäilykset heräsivät Mikissä. Noel piti vielä myöhemmin huolta vierailullaan sairaalassa, että Merja pitää sopimuksensa Noelin kanssa.

### Susu ja Miki pääsevät Noelin jäljille, Noelin suunnitelma onnistuu
Noelin puhkottua kondomeja yrityksenään saada Daniela raskaaksi, Susu ja Miki murtautuivat Noelin asuntoon vaihtaakseen puhkotut ehjiin. He esittivät mukavaa Danielalle ja Noelille ja kutsuivat heidät illalliselle. Illallisen päätavoite oli kerätä todisteita Noelista ja he ottivatkin Noelilta viinilasin kesken illallisen ja laittoivat sen talteen. He jättivät todisteet vartioimatta. Miki lähti kotiin ja Susu iltavuoroon. Noel murtautui asuntoon ja hävitti todisteet ja Mikin lähetettyä todisteet tutkittavaksi, niistä ei löytynyt yhtään mitään. Noel kertoi tapahtuneesta Mikille ja Susulle ja uhkasi heitä käskien jättämään hänet ja Danielan rauhaan.

Noel pakotti Danielan valitsemaan joko eron tai lapsen. Daniela muutti Amandaan miettimään päätöstään ja teki siellä raskaustestin. Siitä paljastui, että hän on raskaana. Hän kertoi tästä Susulle ja Noel kuuli kaiken. Susu varovaisesti yritti taivutella Danielaa aborttiin ja Noel raivostui. Hän meinasi ajaa Susun yli, mutta lähti Keravalle tapaamaan Ramia tarkoituksenaan johdatella Susu takaisin Keravalle Ramin luo. Juonen seurauksena Rami ja Susu lähentyivät.

### Noel ja Daniela menevät kihloihin, Noelin nimiehdotus lapselle ja häät
Noelin sihteerin ehdotuksesta Noel kosi Danielaa ja Daniela vastasi myöntävästi. Noel osti suuren nallen heidän lapselleen, jolle Noel ehdotti nimeksi Daniel Pauli. Daniel Danielasta ja Pauli Noelin veljen mukaan. Nimiehdotus sopi Danielalle. Samaan aikaan Kallen ja Petri Simolan häät peruuntuivat ja Noel varasti heidän hääsuunnitelman itselleen. Daniela ihastui suunnitelmasta, mutta sai myöhemmin kuulla sen olevan Kallen, jolloin halusi suunnitelman muuttuvan.

Noel huomasi Kallen retkahtaneen juomaan viinaa ja kiristi Kallea. Hän sanoi, että Kallen tulee suostutella Daniela pitämään tämä hääsuunnitelma tai muuten Noel aikoisi kertoa Kallen pomolle Jutta Korhoselle Kallen retkahduksesta. Kallen oli suostuttava ja hän sai Danielan suostumaan.

Häät lähestyivät ja Salla varoitti useita kertoja Danielaa Pihlajakadun häiden tyypillisestä epäonnesta, joka aiheutti Danielalle kauhua. Häät sujuivat kuitenkin onnistuneesti ja Noel ja Daniela päätyivät naimisiin.

### Hissijupakka, Kallen kiristäminen ja lapsen kuolema
Taloyhtiön hissi hajosi ja sen korjausta ei maksettu. Noel vaati, että hissi on korjattava, jotta Daniela pystyy kävelemään portaissa raskaana. Asiasta pidettiin kokous, joka päättyi tulokseen, ettei hissiä korjata. Noel päätti korjata hissin itse ja hankkia hänelle ja Danielalle kulkukortit, joita ei jakanut muille. Muut asukkaat olivat iloisia hissin korjauksesta, mutta hämmästyivät, kun eivät itse pystyneet kulkea hissillä. Noel ehdottikin, että jokainen saa kortin heti, kun maksavat Noelille saman summan jonka hän maksoi hissin korjauksesta.

Noel ja Daniela asuvat vuokralla Kallen omistamassa asunnossa ja Noel halusi ostaa asunnon Kallelta. Kalle kertoi kuitenkin haluavansa itse muuttaa kyseiseen asuntoon. Noel päätti kiristää Kallea uudelleen ja sanoi kertovansa Jutalle mikäli Kalle ei suostuisi myymään asuntoa. Kalle oli kuitenkin käynyt jo itsekin aiemmin tunnustamassa Jutalle eikä tämä keino tehonnut.

Myöhemmin Noel kuuli Kallen ja Ismon menevän kuntosalille. Kallen jättäessä urheilujuoma vartioimatta, Noel kävi kaatamassa siihen viinaa. Kotimatkalla hetken juomatta ollut Kalle päätyikin baariin juomaan alkoholia. Noel saapui paikalle ja vietti illan Kallen kanssa juoden. Kalle alkoi suorastaan pitää Noelista ja Noel käyttikin tilaisuuden hyväkseen ja he menivät jatkamaan iltaa Axelsson-yhtiöiden tiloihin. Noel sai Kallen kirjoittamaan nimen papereihin asuntokaupoista. Aamulla herättyään Kalle sanoi, ettei sopimus voi olla pätevä, koska Noel käytti hyväkseen Kallen humalatilaa. Sopimus oli kuitenkin pätevä sillä Noel oli käyttänyt taktiikkanaan kieltäytymistä sopimuksesta. Kalle oli suorastaan vaatinut, että saisi allekirjoittaa sopimuksen. Noel ja Daniela saivat Kallen asunnon.

Asukkaiden keskuudessa alkoi syntyä närää, koska hissiremontti oli ollut laiton ja asia vietiin oikeuteen. Noelilla ja Danielalla oli kiire ultraan, jossa tarkastetaan lapsen vointi. Noel sanoi ehtivänsä paikalle, mutta oikeudenkäynti venyi, sillä muut Pihlajakadun asukkaista pitkittivät sitä tahallaan puhumalla epäolennaisia asioita. Aika alkoi käydä vähiin ja Noel päättikin antaa kulkukortit jokaiselle ja häipyi paikalta.

Sairaalassa Noel ja Daniela saivat kuulla, että heidän lapsensa oli kuollut. Daniela joutui jäädä yksin synnyttämään kuolleen lapsen, koska Noel poistui paikalta. Ismo Laitela ja Lasse Sievinen tulivat myöhemmin hakemaan kulkukortteja, jotka Noel paiskasi maahan ja kuulutti koko rapulle mitä oli tapahtunut. Vaikka juuri kukaan talossa ei pitänyt Noelista hänen aiempien tekojensa takia, muu talon väki kuitenkin otti osaa suruun ja he auttoivat Noelia ja Danielaa.

Noel ei halunnut pitää hautajaisia vaan jatkaa elämää. Daniela oli sitä mieltä, että hautajaiset oli pidettävä. Noel suostui lopulta hautajaisiin. Jokaiselle talon asukkaalle jaettiin kutsukortit, mutta lopulta Noel ja Daniela päättivät pitää hautajaiset keskenään. Salla keksi idean mennä laulamaan hautajaisiin, vaikka muita sinne ei oltu kutsuttukaan. Kari ei pitänyt tästä ideasta, koska ei pitänyt Noelista. Salla päätti kuitenkin mennä ja lauloi lapselle virren.

## Suhteet
### Rakkaussuhteet
* Camilla Mustavaara: ex-vaimo, päättynyt
* Sabrina Mustavaara: seksisuhde, päättynyt
* Aino Kaukovaara: seurustelusuhde, päättynyt
* Elina Taalasmaa: ex-vaimo, yhteinen adoptiopoika Toivo Taalasmaa
* Susu Honkanen: ex-kihlattu
* Daniela Honkanen: vaimo
* Joanna Lumijoki: suhde

## Lähteet